Humphrey Bogart
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Humphrey Bogart var en amerikansk skuespiller, og en av amerikansk films fremste karakterskuespillere. Bogart spilte gjerne skikkelser som bak et livstrett og kynisk ytre viser seg å være representanter for det gode. Berømmelsen har økt etter hans død, og fra 1960-årene er han en kultfigur.
Bakgrunn Bogart teaterdebuterte i 1920, og kom til Hollywood i 1930, hvor han filmdebuterte samme år. Han alternerte lenge mellom teateret og skurkeroller i film, og ble først lagt merke til som den intense gangsteren i The Petrified Forest (Den forstenede skog, 1936). Gjennombrudd og karriere Gjennombruddet kom i form av rollen som detektiven Sam Spade i John Hustons Hammett-filmatisering The Maltese Falcon (Malteserfalken, 1941) og den beslektede rollen som nattklubbinnehaveren Rick Blaine i Michael Curtiz' Casablanca (1942), to roller hvor Bogarts maskuline karisma kom spesielt til sin rett. For sistnevnte ble han Oscar-nominert.Han utviklet seg til en glitrende karakterskuespiller, noe han blant annet viste i spill mot sin hustru Lauren Bacall i Howard Hawks' To Have and Have Not (Å ha og ikke ha, 1945). Andre eksempler er:  The Big Sleep (Den store søvnen, 1946) som gullgraveren i The Treasure of the Sierra Madre (Sierra Madres skatt, 1948) eks-offiseren i Key Largo (Stormvarsel, 1948; igjen mot Bacall) advokaten i Knock on Any Door (Det kan banke på din dør, 1949) elveskipperen i The African Queen (Afrikadronningen, 1951; Oscar-pris) den ubalanserte marineoffiseren i The Caine Mutiny (Mytteriet på Caine, 1954; Oscar-nominert) som forbryter på flukt i The Desperate Hours (Desperate timer, 1955) Les mer i Store norske leksikon film filmens historie Film i USA